**Bjarne Rohde, Sosialistisk Venstreparti, fylkesråd for utdanning**

Kjære alle saman.

Klimaendringane er vår tids største utfordring. Samarbeidspartiene Arbeiderpartiet, Senterpartiet og Sosialistisk Venstreparti skal gi sitt bidrag til å oppfylle Paris-avtalen, gjennom gode klimatiltak innafor både samferdsel, fylkeskommunal drift, og grønn næringsutvikling. Alle dei her sektorane og næringane treng fagfolk. Nok og rett kompetanse er nøkkelen til det grønne skiftet. Eg er utruleg glad og stolt over å få vere med på å lede arbeidet med å skaffe den her kompetansen.

Kvar enkelt ungdom må oppleve mestring og å lykkes i sitt liv.

For å skape det her samfunnet med framtidstru, som gjer ungdommane lyst til å satse i landsdelen, må ungdommane vite at det arbeidslivet dei skal ut er i eit trygt arbeidsliv. Vi vil derfor, i lag med partane i arbeidslivet, utarbeide krav til seriøsitet, læreplassar og fagarbeidarar for dei bedriftane som vil konkurrere om fylkeskommunale anbod. Og vi har som mål at alle yrkesfagelevar skal få læreplass.

Vi skal stimulere til at ungdommen veljer den utdanninga som næringslivet og det nordnorske arbeidslivet har behov for. Men da må dei ha moglegheit til å velge vidaregåande opplæring nærmast mogleg der dei bur. Vil legg til grunn dagens desentraliserte skolestruktur, og ingen skolested skal leggast ned. Vi skal ikkje innføre karakterbasert opptak for Troms og Finnmark som heilheit, fordi det såkalla “frie skolevalet” er berre fritt for dei få med dei beste karakterane frå ungdomsskolen, ikkje for dei mange andre.

Eg flytta sjølv på hybel som elev på vidaregåande skole. Eg liker å tru at det gikk sånn høveleg bra; men det er ikkje alt som er like enkelt når ein flytter heimefrå som 15-16-åring. Mi bortebuartid var planlagt, fordi eg ville gå ei linje som ikkje var tilbudt nært nok til å ta bussen heim kvar dag. Sidan eg visste dette når eg søkte på vidaregåande opplæring, kunne eg forberede meg på å bu for meg sjølv. Noko heilt anna er det å bli tvunge til å gå på skole ein annan stad enn der du bur - og særleg om du har eit skoletilbud du kunne gått på i nærheita.

Det gjerast eit godt arbeid frå dei mange som jobber med opplæring i fylkeskommunane i både Troms og Finnmark dag. Lærarar og andre yrkesgrupper som jobber i vidaregåande opplæring må ha den tilliten dei treng for å utøve yrka sine. Og dei må vere mange nok.

For å få auka gjennomføringsgraden enno meir, må vi jobbe både med de faglige og de sosiale aspektene ved opplæringa. Færre må ufrivillig bli nødt til å flytte på hybel. Vi vil også innføre ein felles frokost for alle elevane. Vi vil gi dei nokon å snakke med, og som ser elevane også utanom skoletida.

Det her blir eit hardt arbeid, men eit viktig arbeid, for å skape ei vidaregåande opplæring for dei mange, ikkje for dei få. Det skal vi [som står her] i samarbeidspartia Arbeiderpartiet, Senterpartiet og Sosialistisk Venstreparti gjere – i fellesskap.